stanford-oval/wikipedia huggingface dataset:
נמל התעופה דב הוז
בסיס חיל האוויר

שדה דב שימש גם כבסיס טיסה של חיל האוויר הישראלי (כנף 15) מקום המדינה עד לסגירתו ב-1 ביולי 2019. לאחר מכן טייסותיו הועברו לבסיס חצור (כנף 4).
הפעילות המבצעית העיקרית של הבסיס התמקדה באיסוף מודיעין ובתובלה, ושימש כבסיס האם של הטייסת הראשונה בחיל האוויר, טייסת התובלה הקלה:
טייסת 100 ("טייסת הגמל המעופף"). הטייסת מפעילה את מטוסי הקינג אייר B-200 ("צופית") והבוננזה A36 ("חופית").
טייסות עבר בבסיס:
טייסת 125 ("טייסת המסוקים הקלים"). הטייסת הפעילה מסוקי בל 206 ("סייפן" ו"סייפנית") ומוקדם יותר גם מסוקי בל 212 ("אנפה"), עד סגירתה בשנת 2003.
טייסת 249 ("יחידת הכיבוי האווירי"). הטייסת מפעילה מטוסי אייר טרקטור AT-802. הטייסת נפתחה בשנת 2011, כתוצאה מלקחי אסון הכרמל. הטייסת הייתה במקור חלק מחיל האוויר והועברה ב-2016 לאחריות היחידה האווירית של משטרת ישראל.
טייסת 135 ("טייסת מלכי האוויר"). הטייסת הפעילה עד למועד סגירתה את מטוסי הקינג אייר ("צופית" ו"קוקיה"), והבוננזה A36 ("חופית"). הטייסת נסגרה בסוף שנת 2018 והתאחדה עם טייסת 100.
שדה דב היווה, בנוסף, גם "שער כניסה לחיל האוויר". בבסיס הייתה יחידת הימ"מ 321 (יחידת מיון ומעבר), יחידה המקבילה באופייה לבקו"ם חיילי, אליה מגיעים חיילים חדשים המתגייסים לחיל. עם סגירת הבסיס, עברה היחידה אל בח"א 21 בחיפה.
הבסיס זכה בפרס הרמטכ"ל ליחידות מצטיינות לשנת 2004 ולשנת 2017.
כחלק ממהלך סגירתו של שדה דב, הבסיס עבר לבסיס חצור (כנף 4) במהלך שנת 2019.
בסיס חיל האוויר > מפקדי הכנף

| שם מפקד הכנף | תקופת כהונה | הערות |
| --- | --- | --- |
| מיכאל (מישה) קנר | 3.1948–4.1948 | מפקד הבסיס הראשון |
| דניאל בוקשטיין | 4.1948 | בדרגת סגן נפל בעת מילוי תפקידו |
| בוריס סניור | 5.1948–7.1948 | ממקימי חיל האוויר |
| בנימין אימברג | 7.1948–8.1948 |  |
| בנימין בונה (בוניסלבסקי) | 8.1948–10.1948 |  |
| יוסף קרופינסקי | 1948–1949 |  |
| מאיר רוף | 1959–1962 |  |
| מאיר שפר | 1962–1963 |  |
| אלי איל (פיינגרש) | 1963–1965 |  |
| אורי ירום | 1965–1967 |  |
| מתי כספית | 1967–1969 |  |
| אמיתי חסון | 1969–1973 |  |
| משה סער (סימי) | 1973–1974 |  |
| עודד שגיא | 1974–1977 |  |
| שאול כהן | 1977–1978 |  |
| ראובן איל | 1978–1980 | לימים ראש להק המודיעין |
| שאול כהן | 1980–1983 | כהונה שנייה |
| יוסף (יוסי) טרון | 1983–1985 |  |
| נתן דביר | 1985–1987 |  |
| אסף אגמון | 1987–1989 |  |
| ישראל בן חיים | 1989–1991 |  |
| יצחק ברנדט | 1991–1993 |  |
| נחמיה שלם | 1993–1995 |  |
| אמיר השכל | 1995–1997 | לימים ראש להק כוח האדם |
| נתן ברזיאלי | 1997–1999 |  |
| אייל בבלי | 1999–2002 |  |
| אודי בר-עוז | 2002–2004 |  |
| עדן אטיאס | 2004–2007 |  |
| יהוא עופר | 2007–2010 |  |
| ליהוא הכהן | 2010–2013 |  |
| יהל פטישי | 2013–2015 |  |
| אמיר גת | 2015–2018 | לימים ראש להק המודיעין |
| עמירם יקירה | 2018–2019 | מפקד הבסיס האחרון לימים הנספח הצבאי בקנדה |
קייטנו ולוזו

| --- | --- |

 לידה:  7 באוגוסט 1942 (בן 82) סנטו אמרו, ברזיל 
 מוקד פעילות:  ברזיל 
 תקופת הפעילות:  מ-1967 
 מקום לימודים:  האוניברסיטה הפדרלית של בהיה 
 סוגה:  מוזיקה פופולרית ברזילאית, מוזיקה ברזילאית 
 שפה מועדפת:  פורטוגזית, אנגלית, איטלקית, פורטוגזית ברזילאית, ספרדית 
 כלי נגינה:  גיטרה 
 חברת תקליטים:  RCA רקורדס, מרקורי רקורדס, פיליפס רקורדס, יוניברסל מיוזיק גרופ 
 בן או בת זוג:  Paula Lavigne 
 צאצאים:  Moreno Veloso 
 מספר צאצאים:  4 
 פרסים והוקרה:  מסדר ההצטיינות בתרבות של ברזיל (2004)  Latin Grammy Award for Best Singer-Songwriter Album (2009)  פרס גראמי הלטיני להקלטת השנה (2021)  דוקטור לשם כבוד מאוניברסיטת סלמנקה (2023)  Latin Grammy Award for Best Singer-Songwriter Album (2013)  איש השנה של האקדמיה הלטינית (2012)  Latin Grammy Award for Best Singer-Songwriter Album (2007)  מדליית הזהב על הצטיינות באמנות יפה (ספרד) (2005)  עיטור מסדר הנסיך אנריקה בדרגת מפקד  Prêmio da Música Brasileira 
 www.caetanoveloso.com.br
 פרופיל ב-IMDb
 חתימה:  
 
קָייטנו ולוזו (בפורטוגזית: Caetano Veloso; נולד ב-7 באוגוסט 1942) הוא מלחין, גיטריסט וזמר ברזילאי, מהפופולריים והמשפיעים שבהם.
נולד בבאהיה, ברזיל, כחמישי מבין שבעה אחים - אחת מהם הזמרת מריה בתניה.
מוזיקה

ולוזו החל את הקריירה שלו כזמר בוסה נובה, בהשפעת המוזיקאים ז'ואאו ז'ילברטו ודוריבאל קאיימי.
מאוחר יותר, יחד עם זמרים ברזילאים כז'ילברטו ז'יל, גל קוסטה, שיקו בוארקי ואחרים ובהשפעת יצירות מאוחרות של הביטלס, פיתח את סגנון הטרופיקליה: שילוב של פופ ברזילאי, רוק'נ'רול ומוזיקה אמנותית מתקדמת, שהביא לסגנון בינלאומי יותר בעל גוון פסיכדלי ומסרים חברתיים.
בשלבים מאוחרים יותר בקריירה שלו, שילב ולוזו מוטיבים אפרו-ברזילאיים מובהקים.
ז'ואאו ז'ילברטו העיד עליו כמי ש"הוסיף מימד אינטלקטואלי לפופ הברזילאי".
פעילות פוליטית

כבעל עמדה פוליטית שמאלית נחרצת, זכה ולוזו ליחס עוין מצד השלטון הדיקטטורי הצבאי ששלט בברזיל עד לשנת 1985. שיריו צונזרו לעיתים תכופות וחלקם אף נאסרו להשמעה. גם מהשמאל הסוציאליסטי הוחרם כי בחר לשלב השפעות חוץ-ברזילאיות (כמו רוק'נ'רול) ביצירתו.
בשנת 1968 בילה מספר חודשים בכלא יחד עם ז'ילברטו ז'יל בעוון "פעילות נגד השלטון" ומיד אחר כך הוגלו שניהם ללונדון. בגלותו הקליט שני אלבומים, האחד הנושא את שמו, והשני, טרנזה. עם חזרתו לברזיל בשנת 1972 החל לשלב בשיריו מוטיבים אפרו-ברזילאיים נשכחים מבאהיה, מוטיבים מבניים וקצביים.
קריירה בינלאומית

בשנת 1980 צמחה מאוד הפופולריות של ולוזו מחוץ לברזיל, במיוחד בישראל, פורטוגל, צרפת ומדינות באפריקה. הוא שר לא רק בשפה הפורטוגזית אלא גם באנגלית (בעיקר ג'אז) ובספרדית.
כמו כן השתתף בפסקול הסרט "פרידה" ובפסקול סרטו של פדרו אלמודובר "דבר אליה" בו הופיע בתפקיד עצמו, מבצע את השיר "קוקורוקוקו פלומה" (Cucurrucucú Paloma). ב-2015 ביקר בישראל יחד עם ז'ילברטו ז'יל ופגש את נשיא המדינה שמעון פרס.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי הלטיני | 2024 | אלבום השנה | Xande Canta Caetano – קסנדה דה פילרס (בתור פזמונאי) | מועמדות |  |
הערות שוליים

↑  2024 Latin GRAMMYs: See The Full Winners & Nominations List | GRAMMY.com, grammy.com
| --- | --- |
בקרת זהויות :  NLI: 987007424965605171  BIBSYS: 5009326  BNE: XX1149574  BnF: cb13900793w (data)  CiNii: DA11440843  GND: 119385813  ICCU: VEAV043223  ISNI: 0000 0001 2123 2298  LCCN: n83073264  LNB: 000119170  MusicBrainz: f07dbc2f-317b-470f-bad4-5f1b0eb6faf1  NDL: 031221156  NKC: xx0034929  NLK: KAC2018M8671  NSK: 000069467  NTA: 101346123  RERO: 02-A003935721  SNAC: w6ws9jwh  SUDOC: 055312292  VIAF: 19867383   WorldCat (עם VIAF): 19867383
30 (אלבום)

30 הוא אלבום האולפן הרביעי של הזמרת-יוצרת הבריטית אדל. האלבום יצא לאור ב-19 בנובמבר 2021, על ידי חברות התקליטים קולומביה רקורדס ומלטד סטון. במקור, היה צריך לצאת כבר בספטמבר 2020, אך בעקבות מגפת הקורונה נדחה. האלבום תוארך לצאת מספר פעמים בין 2016 ל-2019, אך הדבר מעולם לא אירע. אדל כתבה והקליטה את כל שירי 30 בין 2018 ל-2021 תוך שיתוף פעולה עם מפיקים כדוגמת גרג קורסטין, מקס מרטין ושלבאק, עמה עבדה על האלבום הקודם שלה, 25 (2015); מפיקים חדשים שעבדו לראשונה עם אדל היו לודוויג גורנסון ואינפלו, מהלקה הבריטית סאלוט. כמו כן, היה לאלבום הראשון שלא יוצא בהוצאת חברת התקליטים אקס-אל רקורדינגס.
30 תואר כאלבום פופ, נשמה וג'אז, והוא תואר כאלבום ה"יצירתי" ביותר של אדל מבחינה קולית. פסנתרן הג'אז האמריקאי ארול גארנר משתתף ברצועה "All Night Parking (Interlude)" כאמן אורח, ומציין את הפעם הראשונה שבה אמן מופיע באלבום סטנדרטי של אדל. עם יציאתו ברחבי העולם, 30 זכה לשבחים ביקורתיים רבים על השימוש בכלי הנגינה השונים, הביצועים הקוליים והנושאים הכנים שלו, תוך שנכלל ברשימות האלבומים הטובים ביותר לסוף השנה של 2021 שפורסמו על ידי גופים וכתבי עת שונים.
הסינגל המוביל, "Easy on Me", יצא לאור ב-15 באוקטובר 2021 וזכה להצלחה בינלאומית. קמפיין שיווקי נרחב שימש לקידום 30, כולל הספיישלים הטלוויזיוניים, Adele One Night Only, ששודר בארצות הברית בחסות CBS ב-14 בנובמבר 2021, An Audience with Adele, ששודר בחסות ITV ב-21 בנובמבר 2021 בממלכה המאוחדת, ושתי הופעות שהתקיימו ב-1 עד ל-2 ביולי 2022, בפסטיבל הבריטיש סאמר טיים, לונדון. בעולם, 30 הגיעו למקום הראשון ב-36 מדינות, כולל הממלכה המאוחדת, שם הפך לאלבום עם שבוע המכירות הגבוה מאז שבוע המכירות של 25; הוא הפך לאלבום הנמכר ביותר במדינה בשנות ה-20 של המאה ה-21. בארצות הברית, היה לאלבומה השלישי של אדל שהצליח להגיע למקום הראשון בבילבורד 200, תוך שהיה לאלבום הנמכר ביותר במדינה בשנת 2021. הסינגל השני מהאלבום, "Oh My God", זכה להצלחה רבה באירופה ואמריקה הצפונית.
רקע

בהופעה בבלפסט במהלך סיבוב ההופעות שלה "Adele Live 2016", הזכירה אדל את האפשרות שהיא תוציא מוזיקה חדשה לקראת סיום סיבוב ההופעות, דבר שגרם לקהל לחשוב שמדובר בהוצאה המהירה ביותר שלה בין אלבום לאלבום, שכן את הקודם הוציאה שנתיים קודם לכן. לבסוף, הדבר לא קרה והיא לא הוציאה מוזיקה מאז ועד אוקטובר 2020. בהמשך, היא הקליטה מחדש את השיר "Fastlove" של ג'ורג' מייקל ונטען כי הוא ייצא לאור בדצמבר 2017. בדומה לכל השמועות ואמירותיה, גם שיר זה מעולם לא יצא לאור. בתוכנית מיוחדת ששודרה לכבוד סיום סיבוב ההופעות שלה באצטדיון ומבלי, חשפה שהיא עשויה לא לצאת יותר לסיבובי הופעות. ארבע הופעות שנכללו בסיבוב תוכננו להיות מופצות על גבי די וי די, אך שתי ההופעות האחרונות מתוכן בוטלו לאחר שמיתרי הקול שלה נפגעו והדי וי די לא יצא. כמו כן, אותן ההופעות שבוטלו מעולם לא התקיימו. בעקבות ביטול שתי ההופעות האחרונות שלה, היא לקחה הפסקה מהרשתות החברתיות. הסוכנת שלה, לוסי דיקינס הפיצה הצהרה ב"שבוע המוזיקה" במהלכו הודיעה באופן רשמי כי הצהרתה של אדל לגבי זה שהיא לא תצא יותר לסיבובי הופעות אינה סופית. במרץ 2019, ביקרה אדל בדראג בר בניו יורק עם חברתה ג'ניפר לורנס, שם אמרה: "אני עובדת", ככל הנראה על מוזיקה חדשה.
כעבור כמה ימים, היא נצפתה כשהיא נכנסת לאולפן הקלטות בניו יורק ולכאורה אישרה כי היא עובדת על אלבום חדש. בחודש שלאחר מכן הודיעה אדל על פרידה מבעלה סימון קונצקי, מה שהוביל להשערות שהפרידה שלה ממנו תעורר עבורה השראה למוזיקה חדשה. ביום ההולדת ה-31 שלה, אדל ענתה לאותן השמועות בפוסט באינסטגרם, שם כתבה: "חבורה של מזוינים פראיים, 30 יהיה אלבום אולפן עם תופים ובס שיאכזב אתכם". במגזין The Sun, דווח כי האלבום הרביעי שלה יהיה אופטימי יותר והסינגל המוביל מתוכו יהיה קצבי יותר משאר שיריה. ביוני 2019, הסוכנת שלה, לוסי דיקינס, אישרה כי היא כותבת מוזיקה חדשה לאלבום חדש, אך הצהירה כי: "אנחנו בהחלט לא במצב [לסיבוב הופעות] עדיין". בנובמבר 2020 דווח על כך שאדל חזרה ללונדון כדי לסיים את הקלטות אלבום האולפן הרביעי שלה.
שם ועטיפת האלבום פורסמו באוקטובר 2021, כמו גם מהלך הקלטותיו; השנים שאירעו לאחר גירושיה השפיעו על אדל, תוך שהיא חששה כיצד בנה יקבל זאת. אדל החליטה לנהל שיחות קבועות עם בנה על הגירושים והקליטה את שיחותיה בעקבות עצות מהמטפל שלה. בערך באותו הזמן, חזרה לאולפן ההקלטות שלה בהשראת שיחותיה עם בנה ורצתה ליצור לו מתווה מסודר דרכו יוכל להבין מדוע היא התגרשה מאביו ואת ההשלכות של כך על החיים שלה ושלו ככלל.
הוצאה וקידום

זמן קצר לאחר סיום סיבוב ההופעות שלה "Adele Live 2016", הופצו שמועות דרכן הובן כי אלבום האולפן הרביעי של אדל יתעכב מכיוון שהיא "שמחה מדי". ביולי 2018, דיווחים הראו כי היא החלה לעבוד על האלבום ובכוונתה להוציא אלבום חג מולד בשנת 2019. בחודש שלאחר מכן, רוג'ר פרידמן מ-Showbiz411 (שפרסם בעבר חדשות בנוגע לשיריה של אדל הן "Skyfall" והן "Fastlove") דיווח ששנת 2019 בהחלט יכולה להיות השנה בה תוציא את אלבומה הרביעי. מאוחר יותר, הוא קבע כי מתבצעת התקדמות בנוגע לאלבום ושייתכן וכבר בקיץ 2019 הוא יופץ, אך הוסיף כי: "למרות הדיווחים, אדל עובדת בקצב שלה ולכן הכל עלול להשתנות". בספטמבר 2018, לאחר שריצ'רד ראסל בעל חברת התקליטים אקס-אל רקורדינגס, נשאל על הסיכונים שאדל יכולה לקחת באלבומה הבא, הוא השיב: "היא כבר הסתדרה עם זה". בינואר 2019, אתר המוזיקה Hits Daily Double דיבר על חזרתה האפשרית של אדל לעולם המוזיקה. במגזין פיפל שפורסם ב-16 בספטמבר 2019, דווח באופן בלעדי כי אדל "מתכוננת נפשית ופיזית לקידום מוזיקה חדשה, ככל הנראה שתצא בהמשך השנה". בשנה שלאחר מכן, דיווחו Hits Daily Double כי היא צפויה לחזור בשנת 2020.
בריאיון מינואר 2020, לוסי וג'ונתן דיקינס אישרו שאפשר לצפות למוזיקה חדשה מאדל בהמשך השנה. בעת הופעתה בחתונתה של חברתה לורה דוקריל, אמרה אדל כי האלבום ייצא בספטמבר. עם זאת, בהמשך חזרה מהצהרות אלה ואישר שהעבודה על האלבום הוקפאו והתעכבו כתוצאה ממגפת הקורונה. אדל אישרה זאת באמצעות מתן תגובה באינסטגרם, לאחר שנשאלה על יציאת האלבום וכתבה, "הקורונה לא נגמרה. אני בהסגר. לבשו מסכות וחכו בסבלנות". באוקטובר 2020 דיווח פרידמן כי אדל תוציא סינגל חדש, עם אלבום חדש שיופץ אחריו באמצע נובמבר ויהיה קשור לאלבומה הקודם, 25. באותו השבוע, היא אישרה שהיא תנחה פרק בסאטרדיי נייט לייב ששודר ב-24 באוקטובר, מה שגרם להשערות שמוזיקה חדשה עתידה לצאת. לאחר מכן, דיווח פרידמן כי אלבום האולפן הרביעי שלה יכול לצאת ב-30 באוקטובר. עם זאת, הדבר לא קרה בפועל והיא הצהירה שהיא לא סיימה לעבוד על האלבום. מאוחר יותר, היא רמזה באמצעות פוסט באינסטגרם שהיא תחזור לעולם המוזיקה בשנת 2021, אתר המוזיקה Hits Daily Double דיווח שייתכן ואדל תופיע בטקס פרסי גראמי ה-63 שהתקיים ב-14 במרץ 2021.
הקומיקאי אלן קאר, חבר קרוב של אדל, רמז שהאלבום ייצא בשנת 2021, ותיאר את הקטעים ששמע ממנו כ"מדהימים", במהלך ריאיון ל-Grazia UK. ב-28 בספטמבר 2021, פורסמו ציוצים על ידי תחנות רדיו רבות ברחבי העולם שהצביעו על כך שאדל עשויה להוציא את 30 באוקטובר 2021. בהמשך לכך, מגזין בילבורד פרסם את היסטוריית הסטטיסטיקות שלה במצעדיו, תוך שעל מבנים מרכזיים כדוגמת ארמון בקינגהאם, מגדל אייפל, בניין אמפייר סטייט, הקולוסיאום ומוזיאון הלובר הופיעה הספרה, 30. ב-4 באוקטובר שינתה אדל את תמונות הפרופיל ברשתות החברתיות שלה. עוד נודע, כי הזמרת-יוצרת האמריקאית טיילור סוויפט, הקדימה את צאת אלבומה, Red (Taylor's Version), בשבוע.
ב-5 באוקטובר 2021 התפרסם קטע מתוך הסינגל הראשון, "Easy on Me", מתוך האלבום. הסינגל המלא הופץ ב-15 באוקטובר. ב-13 באוקטובר, פורסם שם האלבום באופן רשמי (30), כמו גם תאריך יציאתו: 19 בנובמבר 2021.
שם האלבום

כבר בתחילת הקידום של אלבומה 25, הצהירה אדל שהיא מתכננת להפסיק לקרוא לאלבומיה על הגילאים שלה. באחד מהריאיונות היא הצהירה:
"שיניתי את דעותיי בנוגע להרבה דברים. שיניתי את הרגשות שלי כלפי עצמי וכלפי אנשים אחרים ודברים. אבל אני מרגישה שהרעיון לקרוא לאלבומים שלי על שם הגילאים שלי כבר לא רלוונטי. אני מרגישה שלא כל כך הרבה דברים השתנו בי כדי שאקרא לאלבום שלי שוב על שם הגיל שלי. לכן, אני חושבת שהאלבום הבא שלי ייקרא כנראה אדל. אני לא מתבדחת".
עוד היא רמזה, כי האלבום הבא שלה ככל הנראה ייקרא על שמה במהלך התוכנית "Carpool Karaoke" עם ג'יימס קורדן. ביום הולדתה ה-31 פרסמה פוסט בו התייחסה בחוסר רצינות לאלבומה הבא ואמרה כי הוא ייקרא, 30. ב-13 באוקטובר 2021, אושר כי שם האלבום יהיה 30 וזאת, בנוסף לעטיפתו הרשמית שפורסמה ברשתות החברתיות השונות של אדל.
שבחים

האלבום זכה בתואר אלבום השנה של מצעד הפזמונים הבינלאומי השנתי של מאקו וגלגלצ.
שבחים > פרסים ומועמדויות

| פרס | קטגוריה | תוצאה | מקור |
| --- | --- | --- | --- |
| פרס גראמי | אלבום השנה | מועמדות |  |
| פרס גראמי | אלבום הפופ הווקאלי הטוב ביותר | מועמדות |  |
שבחים > רשימת סוף שנה

| עיתון | תואר | דירוג | מקור |
| --- | --- | --- | --- |
| רולינג סטון | 50 האלבומים הטובים ביותר של 2021 | 2 |  |
| בילבורד | 50 האלבומים הטובים ביותר של 2021: רשימת הצוות | 4 |  |
| לוס אנג'לס טיימס | 10 האלבומים הטובים ביותר של 2021 | 7 |  |
| פיפל | 10 האלבומים הטובים ביותר של 2021 | 3 |  |
| The Line of Best Fit (מגזין בריטי) | האלבומים הטובים ביותר של The Line of Best Fit לשנת 2021 (לפי דירוג) | 32 |  |
| Consequence | 50 האלבומים המובילים של 2021 | 20 |  |
| אנטרטיינמנט ויקלי | 10 האלבומים הטובים ביותר של 2021 | 5 |  |
| Yahoo! Entertainment | 10 האלבומים הטובים ביותר על פי ג'אן קוקסאק לשנת 2021 | 2 |  |
| Yahoo! Entertainment | 10 האלבומים הטובים ביותר על פי ניק פסקל לשנת 2021 | 7 |  |
| Clash | האלבומים הטובים ביותר של 2021 | 40 |  |
| RIFF | 108 האלבומים הטובים ביותר של RIFF לשנת 2021 | 16 |  |
| Gaffa Denmark | האלבומים הטובים ביותר של Gaffa Denmark לשנת 2021 | 7 |  |
| בוקר טוב אמריקה | 50 האלבומים הטובים ביותר של 2021 | 11 |  |
| אינדפנדנט | 40 האלבומים הטובים ביותר של 2021 | 37 |  |
| BBC Culture | 10 האלבומים הטובים ביותר של 2021 ׁ(דירוג של אלבומים ושירים) | נכלל |  |
| BBC | 21 האלבומים הטובים ביותר של 2021 ׁ(דירוג של אלבומים ושירים) | 10 |  |
| The Young Folks | 50 האלבומים הטובים ביותר של 2021 | 36 |  |
| AllMusic | האלבומים הטובים ביותר של 2021 | נכלל |  |
| AllMusic | אלבומי הפופ הטובים ביותר לשנת 2021 | נכלל |  |
רשימת רצועות

| 30> מס' | 30> שם | 30> כותב(ים) | 30> משך | 30>  | 30>  | 30>  | 30>  | 30>  | 30>  |
| --- | --- | --- | --- | --- | --- | --- | --- | --- | --- |
| 1. | Strangers by Nature  | אדל, לודוויג גורנסון | 3:02 |  |  |  |  |  |  |
| 2. | Easy on Me  | אדל, קורסטין | 3:44 |  |  |  |  |  |  |
| 3. | My Little Love  | אדל, קורסטין | 6:29 |  |  |  |  |  |  |
| 4. | Cry Your Heart Out  | אדל, קורסטין | 4:15 |  |  |  |  |  |  |
| 5. | Oh My God  | אדל, קורסטין | 3:45 |  |  |  |  |  |  |
| 6. | Can I Get It  | אדל, מקס מרטין, שלבאק | 3:30 |  |  |  |  |  |  |
| 7. | I Drink Wine  | אדל, קורסטין | 6:16 |  |  |  |  |  |  |
| 8. | All Night Parking (Interlude) (ביחד עם ארול גארנר)   | אדל, ארול גארנר | 2:41 |  |  |  |  |  |  |
| 9. | Woman Like Me  | אדל, אינפלו | 5:00 |  |  |  |  |  |  |
| 10. | Hold On  | אדל, אינפלו | 6:06 |  |  |  |  |  |  |
| 11. | To Be Loved  | אדל, טוביאס ג'סו ג'וניור | 6:43 |  |  |  |  |  |  |
| 12. | Love Is a Game  | אדל, אינפלו | 6:43 |  |  |  |  |  |  |
| משך כולל: | משך כולל: | משך כולל: | 58:15 |  |  |  |  |  |  |
| 30 — מהדורת מוגבלת טארגט / יפנית רצועות בונוס> מס' | 30 — מהדורת מוגבלת טארגט / יפנית רצועות בונוס> שם | 30 — מהדורת מוגבלת טארגט / יפנית רצועות בונוס> כותב(ים) | 30 — מהדורת מוגבלת טארגט / יפנית רצועות בונוס> משך | 30 — מהדורת מוגבלת טארגט / יפנית רצועות בונוס>  | 30 — מהדורת מוגבלת טארגט / יפנית רצועות בונוס>  | 30 — מהדורת מוגבלת טארגט / יפנית רצועות בונוס>  | 30 — מהדורת מוגבלת טארגט / יפנית רצועות בונוס>  | 30 — מהדורת מוגבלת טארגט / יפנית רצועות בונוס>  | 30 — מהדורת מוגבלת טארגט / יפנית רצועות בונוס>  |
| --- | --- | --- | --- | --- | --- | --- | --- | --- | --- |
| 13. | Wild Wild West  | אדל, גורנסון | 3:46 |  |  |  |  |  |  |
| 14. | Can't Be Together  | אדל, קורסטין | 4:17 |  |  |  |  |  |  |
| 15. | Easy on Me (ביחד עם כריס סטייפלטון)   | אדל, קורסטין | 3:44 |  |  |  |  |  |  |
| משך כולל: | משך כולל: | משך כולל: | 70:02 |  |  |  |  |  |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  איסלנד | הפלייליסט | 1 |
|  איטליה | מצעד האלבומים האיטלקי | 2 |
|  אירלנד | מצעד האלבומים האירי | 1 |
|  ארצות הברית | בילבורד 200 | 1 |
|  גרמניה | GfK – טופ 100 | 1 |
|  דנמרק | היטליסטן | 1 |
|  הולנד | מצעד 100 האלבומים ההולנדיים | 1 |
|  הונגריה | Mahasz | 8 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 2 |
|  יפן | אוריקון | 5 |
|  ליטא | AGATA | 1 |
|  נורווגיה | VG-lista | 1 |
|  ספרד | PROMUSICAE | 1 |
|  סקוטלנד | מצעד האלבומים הסקוטי | 1 |
|  פולין | ZPAV | 2 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 1 |
|  צ'כיה | ČNS IFPI | 2 |
|  צרפת | SNEP | 2 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 1 |
|  שווייץ | המצעד השווייצרי | 1 |
מיקומי שיא > מצעדים שנתיים

|   ‏‏‏  2021> מדינה |   ‏‏‏  2021> מצעד |   ‏‏‏  2021> מיקום שיא |
| --- | --- | --- |
|  אוסטרליה | מצעד האלבומים האוסטרלי | 2 |
|  אירלנד | מצעד האלבומים האירי | 3 |
|  נורווגיה | VG-lista | 23 |
|  ניו זילנד | המצעד הניו זילנדי הרשמי | 2 |
|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד האלבומים המסחריים | 76 |
|  ארצות הברית | מצעד האלבומים העכשוויים | 48 |
נתוני מכירות

| אזור | תואר | מכירות |
| --- | --- | --- |
| בלגיה (BEA) | פלטינה | 20,000 |
סיכום
| בכל העולם | — | 20,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 19 בנובמבר 2021 | תקליט • תקליטור • הורדה דיגיטלית • סטרימינג • קלטת שמע | קולומביה • Melted Stone |  |
שרגא פייבל דנציגר

רבי שרגא פייבל דנציגר (נפטר כ"ב בתשרי תר"ט, 19 באוקטובר 1848) מגריצא, היה אדמו"ר ורב  פולני, מנהיג חסידי וורקא לאחר פטירת רבי יצחק מוורקא. בנו היה רבי יחיאל דנציגר, אבי שושלת אלכסנדר.
ביוגרפיה

בנו של רבי צבי הירש, מתנגד מוורשה. למד אצל רבי יעקב מליסא, והיה מחשובי תלמידיו. ככזה היה לו חלק נכבד בעריכת הספר של רבו "נתיבות המשפט". בהשפעת גיסו רבי מאיר חיים, אחיינו של רבי לוי יצחק מברדיצ'ב, נמשך לתנועת החסידות, ונסע לחצרו של רבי יעקב יצחק הורוביץ, הרבי מלובלין ("החוזה"). לאחר פטירת החוזה מלובלין בשנת תקע"ה היה לחסידו של רבי שמחה בונים מפשיסחה, והיה מבכירי תלמידיו. היה אחד מחמשת התלמידים שנשלחו על ידי רבי בונים לחתונה הגדולה באוסטילה לייצג את שיטת פשיסחה.
לאחר פטירת רבי בונים, קיבל יחד עם רבי יצחק מוורקא את בנו רבי אברהם משה מפשיסחה לאדמו"ר, ולאחר פטירתו של האחרון כעבור תקופה קצרה, היה בראש חסידי רבי יצחק. לאחר פטירת רבי יצחק בשנת תר"ח, קיבל את האדמו"רות ובחג השבועות שנת תר"ח הגיעו אלפי חסידי וורקא לחצרו בעיר מקוב. לאחר חצי שנה הוא נפטר והאדמו"רות עברה לבני רבי יצחק, רבי מנחם מנדל מוורקא ורבי יעקב דוד מאמשינוב.
במהלך השנים כיהן ברבנות מספר קהילת בפולין, שעפס, גריצא, גומבין ומקובה.
אחִיו היה שלמה זלמן דנציגר, אביו של שלום דנציגר.
בניו היו רבי לוי יצחק, חתנו של רבי שמחה בונים מפשיסחה ורבי יחיאל דנציגר, אבי שושלת אלכסנדר, שכיהן לאחר רבי דב בעריש מביאלה, ממלא מקומו של רבי מנדל מוורקא. חתנו היה רבי ראובן יהודה (לייב) נויפלד, רבה של קהילת נובידבור מזובייצקי.
הוציא שו"ת בהלכה, וכן נותר ממנו כתב יד מדברי תורתו על התורה. מעט מזעיר מדברי תורתו הובאו על ידי אדמו"רי בית וורקא ואלכסנדר, בפרט בספר ישמח ישראל של נכדו רבי ירחמיאל ישראל יצחק דנציגר.
לקריאה נוספת

יצחק אלפסי, אנציקלופדיה לחסידות - אישים, כרך ג' בערכו.
אברהם יצחק ברומברג, מגדולי החסידות חלק ד', על רבי שרגא פייבל דנציגר, רבי יחיאל דנציגר ורבי ירחמיאל ישראל יצחק דנציגר. תשי"ד.
נבחרת גביע בילי ג'ין קינג של פולין

| --- | --- |
נבחרת גביע בילי ג'ין קינג של פולין

 מידע כללי
 התאחדות:  התאחדות הטניס של פולין
 השתייכות אזורית:  אירופה
 דרג נוכחי:  משחקי הגמר (2022)
 מפגשים היסטוריים
 שנה ראשונה:  1966
 סטטיסטיקה קבוצתית
 שנים במפעל:  40
 מפגשים:  130
 מאזן ניצחונות:  70 - 60
 שנים בבית העליון:  15
 הישג שיא:  רבע גמר (1992)
 שיאים אישיים
 מירב הניצחונות יחידים:  אגניישקה רדוונסקה (34 - 9)
 מירב הניצחונות זוגות:  אליסיה רוסולסקה (27 - 13)
 מירב הניצחונות סה"כ:  אגניישקה רדוונסקה (42 - 11)
 הזוג המצליח ביותר:  קלאודיה יאנס-אינצ'יק/אליסיה רוסולסקה (14 - 8)
 הכי הרבה שנים:  אליסיה רוסולסקה (15)
 הכי הרבה מפגשים:  אליסיה רוסולסקה (40)
נבחרת גביע הפדרציה של פולין היא נבחרת הטניס של פולין המשחקת בגביע בילי ג'ין קינג (גביע הפדרציה) העולמי ומורכבת משחקניות הטניס הבכירות שלה.
הנבחרת משחקת בגביע הפדרציה החל משנת 1966. היא הגיע לרבע הגמר בשנת 1992.
נכון לשנת 2022 שיחקה פולין מאז תחילת השתתפותה בגביע בילי ג'ין קינג / גביע הפדרציה 130 משחקים בינלאומיים, בהם ניצחה 70 מפגשים.
הדירוג הנוכחי של נבחרת פולין בדירוג נבחרות הנשים של גביע בילי ג'ין קינג (גביע הפדרציה), הוא המקום ה-9 בעולם, נכון ל-15 באפריל 2024, עלייה של 8 מקומות לעומת דירוג קודם.
תוצאות בגביע הפדרציה

1966 : סיבוב 1
1967 : סיבוב 2
1968 : סיבוב 2
1969 : סיבוב 2
1970 : סיבוב 1
1971 : -
1972 : -
1973 : סיבוב 1
1974 : סיבוב 2
1975 : -
1976 : -
1977 : -
1978 : -
1979 : -
1980 : סיבוב 1
1981 : -
1982 : -
1983 : -
1984 : -
1985 : -
1986 : סיבוב 1
1987 : סיבוב 1
1988 : סיבוב 1
1989 : סיבוב 1
1990 : סיבוב 1
1991 : סיבוב 2
1992 : רבע גמר
1993 : סיבוב 1
1994 : סיבוב 1
1995 : בית עולמי ב'
1996 : אזור אירופה
1997 : אזור אירופה
1998 : אזור אירופה
1999 : אזור אירופה
2000 : אזור אירופה
2001 : אזור אירופה
2002 : אזור אירופה
2003 : אזור אירופה
2004 : אזור אירופה
2005 : אזור אירופה
2006 : אזור אירופה
2007 : אזור אירופה
2008 : אזור אירופה
2009 : אזור אירופה
2010 : בית עולמי ב'
2011 : אזור אירופה
2012 : אזור אירופה
2013 : אזור אירופה
2014 : בית עולמי ב'
2015 : בית עולמי א'
2016 : בית עולמי ב'
2017 : אזור אירופה
2018 : אזור אירופה
2019 : אזור אירופה
2020-21 : פלייאוף עלייה למשחקי הגמר
2022 : משחקי הגמר
הערות שוליים

↑  דירוג נבחרות הנשים של גביע הפדרציה באתר הפדרציה הבינלאומית לטניס
ערך זה הוא קצרמרבנושא טניס. אתם מוזמנים לתרום לוויקיפדיה ו.
חלומי

| --- | --- |

 
 מאכלים
 סוג:  גבינה
 מוצא:  קפריסין קפריסין
 מרכיבים עיקריים:  חלב עזים, מלח שולחן, אנזים הגבנה 
 גבינות
 סוג חלב:  כבשים ופרות
 
חָלוּמִי (מיוונית: Χαλλούμι; בטורקית: Hellim) היא סוג של גבינה חצי קשה (כ-30% שומן) שמקורה בקפריסין. מסורתית מיוצרת מחלב צאן ואולם כיום היא מיוצרת בעיקר מחלב פרות. צבע הגבינה לבן ולמרקמה שכבות אופייניות בדומה למוצרלה. בתהליך היצור מוטבלת הגבינה במשרה של מי מלח. בעולם נהוג לעטוף את הגבינה בעלי מנטה שמעניקים לה תוספת טעם וארומה, וכן אמורים לשמש כחומר אנטי מיקרוביאלי ממקור טבעי.
אחד המאפיינים העיקריים של גבינה זו הוא היכולת לטגן או לאפות אותה כך שהגבינה משחימה ללא התכה של הגבינה גם בטמפרטורות גבוהות ולכן גבינה זו משמשת רבות לצליה או לטיגון. הסיבה לכך שהגבינה איננה ניתכת היא העובדה שמדובר בגבינה ללא תוספת של חיידקים לקטיים.
תהליך הייצור

גבינה זו, בדומה לשאר הגבינות החצי קשות, עוברת הגבנה על ידי אנזים הגבנה. הייחוד שלה היא שהיא מיוצרת ללא מחמצת לקטית כך שאין תהליך החמצה במהלך הייצור. הגבן נחתך ומופרד ממי הגבינה. הגבן נכבש (בייצור מסורתי על ידי המשקל העצמי של הגבן ואילו בייצור תעשייתי על ידי מכבש גבינה), נחתך לקוביות ומועבר למים רותחים שם הוא מבושל כחצי שעה ולאחר מכן מועבר לתמלחת עד לקבלת אחוז המלח הרצוי.